કોંગ્રેસના કહેવાથી જ તેના મળતિયા એવા કેટલાંક ઇતિહાસકારોએ રજવાડાઓના વિલિનીકરણ વખતે સરદારે લીધેલા કડક પગલાઓને તે રાજ્યોના સ્વનિર્ણયના હક્કની વિરુદ્ઘ ગણાવી તેને વખોડ્યા હતા. સ્વાતંત્ર્ય-પ્રાપ્તિ બાદ શાળાઓમાં જે ઈતિહાસ ભણાવવાનું શરૂ થયું તેમાં પણ માત્ર નહેરુ અને તેમના પરિવારનાં જ ગુણગાન વધુ ગવાય, એક જ પરિવાર માટે નવી પેઢીને અહોભાવ જાગે અને ભારતના સાચા ઈતિહાસ તેમજ સ્વાતંત્ર્ય ચળવળમાં ખરા અર્થમાં લોહી વહાવનાર રાષ્ટ્રવીરોની અત્યંત પ્રેરક અને રાષ્ટ્રભક્તિ સભર ગાથાઓની જાણકારીથી નવી પેઢી વંચિત રહે તેવી અનેક પેરવીઓ નહેરુ-ગાંધી પરિવાર અને કોંગ્રેસે કરી છે અને એટલે જ સરદાર સાહેબની વિરાટ પ્રતિમા ઊભી કરવાના મોદીજીના કાર્યની કોંગ્રેસ અને તેના મળતીયાઓ મનફાવે તેવી ટીકા કરી રહ્યા છે.”